Argentinas U23-herrelandslag i fotball

Argentinas U23-herrelandslandslag i fotball er det argentinske landslaget for menn under 23 år, og representerer Argentina i internasjonale konkurranser som De olympiske sommerleker. Landslaget er underlagt Asociación del Fútbol Argentino.

Olympiske sommerleker

Debut, sølvmedalje og lange opphold
Argentina var for første gang med i Sommer-OL 1928 i Amsterdam der de endte opp med sølvmedalje, etter å ha tapt finalen etter omkamp mot Uruguay.

Etter flere års opphold var de hvite og himmelblå (Albicelestes) tilbake under Sommer-OL 1960 i Roma, men kom seg ikke videre fra gruppespillet. Bedre gikk det ikke fire år senere under Sommer-OL 1964 i Tokyo, der Argentina endte sist i sin gruppe.

De neste olympiske lekene hvor Argentina deltok var under Sommer-OL 1988 i Seoul, der de ble slått ut i kvartfinalen mot Brasil.

Tilbake på pallen
Argentina kvalifiserte seg ikke for 1992-utgaven, men var tilbake under Sommer-OL 1996 i Atlanta. For første gang i OL-historien tillott Den internasjonale olympiske komité lagene å registrere tre spillere over 23 år, og Argentina valgte seg Diego Simeone, José Chamot og Roberto Sensini. Laget tok seg helt til finalen for, der det endte med nytt tap, denne gang for Nigeria.

Olympiske gullmedaljer
Sommer-OL 2000 ble avholdt uten argentinsk deltagelse, men de hvite og himmelblå var tilbake under Sommer-OL 2004 i Aten. Turneringens toppscorer Carlos Tevez førte Argentina til sin første olympiske gullmedalje etter å ha scoret til sammen 8 mål, blant annet finalens eneste mot Paraguay.

Argentina gjentok OL-gullet under Sommer-OL 2008 i Beijing, etter å ha revansjert finaletapet mot Nigeria i 1996. Ángel Di María scoret finalens eneste mål og delte den argentinske toppscorertittelen med Sergio Agüero, Ezequiel Lavezzi og Lionel Messi.

Profiler

Referanser

Fotball i Argentina
Herrelandslag i fotball
Olympiske mestere for Argentina
Argentinske landslag